Πελόπη Λέσβου

Η Πελόπη είναι χωριό στη Λέσβο, το οποίο διοικητικά ανήκει στον Δήμο Δυτικής Λέσβου της Περιφερειακής Ενότητας Λέσβου. Σύμφωνα με την απογραφή του 2011, έχει 347 κατοίκους.

 Πληθυσμός 

+ Πίνακας πληθυσμού199120012011 506 512 347

 Σύμφωνα με τη "Συνοπτική ιστορία και τοπογραφία της Λέσβου" (Οικονόμος Σ. Τάξης, 1909), το χωριό "Γέλοια", παλιά ονομασία της Πελόπης, είχε 260 οικογένειες (οι 60 οθωμανικές), το ναό των Ταξιαρχών, τέμενος και σχολεία αρρένων και θηλέων. Τα κυριότερα προϊόντα του ήταν τυρί, λάδι και "εκλεκτά οπωρικά". Σήμερα η οικονομία του βασίζεται στην κτηνοτροφία.
 Τα πανηγύρια του χωριού πραγματοποιούνται στις 29 Ιουνίου, των αποστόλων Πέτρου και Παύλου και στις 20 Ιουλίου, του προφήτη Ηλία. Στη γειτονική κορυφή του Άη-Λια (από τις ψηλότερες του νησιού), όπου βρίσκεται το ομώνυμο εκκλησάκι, ανεβαίνει πλήθος πιστών. Στα πανηγύρια γίνονται επιδείξεις ιππικής δεξιοτεχνίας με στολισμένα άλογα, υπό τους ήχους παραδοσιακής μουσικής.
 Στο χωριό γεννήθηκε ο Πάνος Δουκάκης, πατέρας του Μάικλ υποψηφίου στις προεδρικές εκλογές του 1988 στις ΗΠΑ. Επίσης από την Πελόπη καταγόταν (από την πλευρά του πατέρα του) ο λογοτέχνης Κοσμάς Πολίτης. Στην Πελόπη γεννήθηκε και μεγάλωσε ο διεθνούς αναγνώρισης εξελικτικός βιολόγος και μέλος της Ακαδημίας Αθηνών Ελευθέριος Ζούρος.

 Παραπομπές 

Απογραφές πληθυσμού 1991, 2001, 2011 σύμφωνα με την κωδικοποίηση της Απογραφής 2011, Ελληνική Στατιστική Αρχή.

Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου